Oberdiessbach
Diessbech (amtlech Oberdiessbach, bis 1870 Diessbach) isch e politischi Gmeind im Verwautigschreis Bärn-Mittuland im Kanton Bärn, Schwyz.

Geografi 
Diessbech ligt im Chisetau zwüsche Churzeberg Flakeflue un Hueb. D Gmeindsflächi isch im Jahr 2012 us 50,9 % langwirtschaftlecher Flächi, 39,4 % Waud, 9,5 % Sidligsflächi u 0,2 % süschtigi Flächi bstange. D Nachburgmeinde si Bränzikofe, Buechouterbärg, Faarni, Frimettige, Heerblige, Hütlige, Linge u Wichtrech.

Gschicht 
Sit 2010 ghört d ehmalig Nachburgmeind Äschle (Aeschlen) zue Diessbech un sit em 1. Jänner 2014 ou Bleike. Bis zum 31. Dezämber 2009 het d Gmeind zum Bezirk Chonufinge ghört.

Diessbech isch zum erschte Mal gnennt worde im Jahr 1218 aus Tiecebac, Äschle 1303 aus Eschlon.

Ywohner 
Quäuue: Bundesamt für Statistik 2005

Dr Uusländeraateil isch 2010 bi 5,7 % gläge.

Religion 
81,6 % vo de Ywohner si evangelisch-reformiert, 5,6 % si römisch-katholisch (Stang 2000).

Politik 
Bi de Nationauraatswahle 2011 het s das Ergebnis ggää: BDP 12,4 %, CVP 0,8 %, EVP 7,4 %, FDP 11,3 %. GLP 4,8 %, GP 8,3 %, SP 14,0 %, SVP 33,0 %, Suschtigi 8,0 %.

Gmeindspresidänt vo Diessbech isch dr Hans-Rudolf Vogt (Stang 2013).

Wirtschaft 
D Arbetslosigkeit isch im Jahr 2011 bi 1,0 % gläge.

Sprach u Dialäkt 
Bir Vouchszeuuig 2000 hei vo de 2916 Ywohner 95,5 % Dütsch aus Houptsprach aaggää, 0,8 % Französisch u 0,5 % Italienisch.

Dr Dialäkt vo Diessbech ghört zum Hochalemannisch.

Biuder

Weblink 

 www.oberdiessbach.ch

Fuessnote 

Ort (Kanton Bärn)